jkorsvik/nowiki_second_scrape_merged huggingface dataset:
Zipaquirá

Zipaquirá er en by og en kommune nord for Bogotá i departementet Cundinamarca i Colombia. Kommunen har i overkant av 100 000 innbyggere og et areal på 12 km².
Zipaquirá ble grunnlagt 18. juli 1600.
Zipaquirá har mange saltgruver, og er kjent for den underjordiske Saltkatedralen. Sentrum av byen har godt bevart arkitektur fra kolonitida.
Navnet Zipaquirá er muisca og betyr «Zipas land». Zipa var kongen av området i førkolumbisk tid.


== Eksterne lenker ==
Kommunens hjemmeside
The Warmth of the Sun

The Warmth of the Sun er et samlealbum fra The Beach Boys, utgitt i 2007 av Capitol Records. Albumet inneholder de av bandets hitlåter som ikke kom med på samlealbumet Sounds of Summer: The Very Best of The Beach Boys, samt andre utvalgte favoritter. 
Albumet kom på 40.-plass på Billboard 200 i USA.


== Sporliste ==
Alle sangene er skrevet av Brian Wilson og Mike Love, unntatt hvor annet er notert.

«All Summer Long» – 2:09
«Catch a Wave» – 2:08
«Hawaii» – 2:00
«Little Honda» – 1:52
«409» (B. Wilson, Gary Usher, M. Love) – 2:00
«It's OK» – 2:12
«You're So Good to Me» – 2:15
«Then I Kissed Her» (Jeff Barry, Ellie Greenwich, Phil Spector) – 2:16
«Kiss Me, Baby» – 2:43
«Please Let Me Wonder» – 2:50
«Let Him Run Wild» – 2:20
«The Little Girl I Once Knew» (B. Wilson) – 2:34
«Wendy» – 2:20
«Disney Girls (1957)» (Bruce Johnston) – 4:07
«Forever» (Dennis Wilson, Gregg Jakobson) – 2:41
«Friends» (B. Wilson, D. Wilson, Carl Wilson, Al Jardine) – 2:32
«Break Away» (B. Wilson, Reggie Dunbar) – 3:05
«Why Do Fools Fall in Love» (Morris Levy, Frankie Lymon) – 2:07
«Surf's Up» (B. Wilson, Van Dyke Parks) – 4:12
«Feel Flows» (C. Wilson, Jack Rieley) – 4:46
«All This Is That» (C. Wilson, M. Love, A. Jardine) – 3:57
«'Til I Die» (B. Wilson) – 2:40
«Sail On, Sailor» (B. Wilson, V. D. Parks, J. Rieley, Ray Kennedy, Tandyn Almer) – 3:16
«Cool, Cool Water» – 3:24
«Don't Go Near the Water» (M. Love, A. Jardine) – 2:39
«California Saga (On My Way To Sunny Californ-i-a)» (A. Jardine) – 3:22
«California Dreamin'» (John Phillips, Michelle Phillips) – 3:24
«The Warmth of the Sun» – 2:50


== Eksterne lenker ==
(en) The Warmth of the Sun på Discogs 
(en) The Warmth of the Sun på MusicBrainz
Stroop-effekt

Stroop-effekten og Jaensch-effekten kan forstås som interferensen som følger av at den semantiske betydningen av et ord må undertrykkes til fordel for persepsjonen av ordets blekkfarge. John Ridley Stroop publiserte i 1935 artikkelen «Studies of interference in serial verbal reactions» som omhandler oppmerksomhet og interferens. Studien har siden hatt stor innflytelse innenfor kognitiv psykologi, og siden Stroops klassiske studie i 1935 har det (til 1991) blitt publisert over 400 artikler om emnet. MacLeod foreslår at årsakene til fenomenets enorme interesse kan være grunnet i at de kognitive oppgavene gir oss innsikt i grunnleggende prosesser ved oppmerksomhet, eller at robustheten ved fenomenet gjør det vanskelig å forstå og tolke. Stroop var engasjert i studier av fargebenevning versus lesing av fargeord, og kom med dette frem til idéen om en sammensatt stimulus, hvor forholdet mellom ord og farge var inkronguent.  Eksempelvis kunne fargenavnet være «rød», mens blekkfargen var blå. Stroop fant blant annet at reaksjonstiden for betingelsen hvor forholdet mellom dimensjonene var inkongruent var 74, 3 prosent lengre sammenlignet med betingelsen hvor forholdet var kongruent.En forklaring på hvorfor Stroop-oppgaven kan være vanskelig er at prosesseringen av den ene dimensjonen krever mye mer oppmerksomhet enn prosesseringen av den andre dimensjonen. Det å benevne blekkfargen krever flere ressurser enn det å lese det irrelevante ordet. Videre anses det å lese ordet som en obligatorisk aktivitet, mens det å benevne fargen ikke regnes som det. Denne ubalansen kommer antageligvis fra at vi vanligvis leser ordene vi persiperer, heller enn å benevne fargen på blekket. Stroop hevdet i tråd med denne forklaringen at økningen i reaksjonstid illustrerer den habituelle responsen som en interferenseffekt som forekommer ved lesing av et ord. En alternativ forklaring kan være at en respons utløses når de mentale stiene for å produsere responsen er tilstrekkelig aktivert.Stroop-oppgavene har vært svært mye brukt ved forskning på selektiv oppmerksomhet. Det finnes imidlertid en rekke variasjoner av Stroop-effekten. En av de mest brukte er den emosjonelle Stroop-testen, hvor fargenavnene erstattes med emosjonelt ladede eller nøytrale ord. Deltakerne bes om å benevne blekkfargen. Forskere har funnet at det er større forsinkelse i deltakernes responser ved emosjonelle ord sammenlignet med nøytrale ord. Disse funnene antyder at automatisk lesing av emosjonelle ord skaper mer interferens enn lesing av nøytrale ord.


== Referanser ==
Primtall

Et primtall er et naturlig tall større enn 1, som bare er delelig med seg selv og 1. De første 30 primtallene (følge A000040 i OEIS) er:

2, 3, 5, 7, 11, 13, 17, 19, 23, 29, 31, 37, 41, 43, 47, 53, 59, 61, 67, 71, 73, 79, 83, 89, 97, 101, 103, 107, 109 og 113.Med unntak av tall under 10 må alle primtall slutte på tallene 1, 3, 7 eller 9. Grunnen til dette er at alle partall kan deles på 2, mens alle tall som slutter på 5 kan deles på 5.
Et naturlig tall større enn 1 som ikke er et primtall, kalles et sammensatt tall eller komposittall.
Primtall er et fundamentalt begrep innen tallteori. Ethvert positivt heltall større enn 1 kan skrives som et produkt av primtallsfaktorer på en entydig måte, såkalt primtallsfaktorisering. For eksempel er 60 = 2 × 2 × 3 × 5. Dette er kjent som aritmetikkens fundamentalteorem.
Euklid beviste at det finnes uendelig mange primtall. Beviset er et av de mest klassiske innen matematikken, og bruker bevismetoden reductio ad absurdum: Anta at det finnes et endelig antall primtall. La N være produktet av alle primtallene, og betrakt tallet N+1. Siden alle primtallene deler N, kan det ikke finnes noe primtall som N+1 er delelig med. Men siden N+1, ifølge antagelsen, er større enn alle primtall, kan det ikke selv være et primtall. Dette er en motsigelse. Konklusjonen må være at antagelsen som ble gått ut ifra, nemlig at det bare finnes ett endelig antall primtall, er gal. Altså finnes det et uendelig antall primtall.
Det største kjente primtallet per desember 2018 er 282 589 933-1, har 24 862 048 siffer, og er et såkalt Mersenne-primtall. Electronic Frontier Foundation har delt ut pengepremier når primtall med flere enn en million og ti millioner siffer er funnet. Premier vil også bli utdelt til de som finner primtall med mer enn hundre millioner og tusen millioner siffer.Det finnes en rekke subgrupper av primtall:

palindromprimtall
llatmirp


== Se også ==
Eratosthenes' sil, en metode for å finne primtallene.
Sammensatt tall


== Referanser ==


== Eksterne lenker ==
Primtallkalkulator
Dagbladet.no - Matematikerne er sjokkerte etter funnet av skjult mønster i tallrekka - «Primtallenes sammensvergelse».
Bjorviktunnelen

Bjorviktunnelen er en veitunnel på fylkesvei 420 i Lillesand kommune i Agder. Tunnelen er 145 meter lang og ble åpnet i 1960. Den inngikk i datidens nye stamvei mellom Lillesand og Kristiansand, som ble åpnet av daværende samferdselsminister Trygve Bratteli. Da veien ble åpnet var den skiltet riksvei 40. Den ble senere en del av europaveinettet og ble dermed skiltet E18. I 2009 stod den nye motorveien mellom Grimstad og Kristiansand ferdig, og den gamle veistrekningen ble en del av fylkesvei 420.


== Se også ==
Trøde-Bråhei tunnel
Østre Vallesverd tunnel
Veitunneler i Norge
Undersjøiske veitunneler i Norge


== Referanser ==
Østre Vallesverd tunnel

Østre Vallesverd er en veitunnel på fylkesvei 420 i Lillesand kommune i Agder. Tunnelen er 215 meter lang og ble åpnet i 1960. Den inngikk i datidens nye stamvei mellom Lillesand og Kristiansand, som ble åpnet av daværende samferdselsminister Trygve Bratteli. Da veien ble åpnet, var den skiltet riksvei 40. Den ble senere en del av europaveinettet og ble dermed skiltet E18. I 2009 stod den nye motorveien mellom Grimstad og Kristiansand ferdig, og den gamle veistrekningen ble en del av fylkesvei 420.


== Se også ==
Trøde-Bråhei tunnel
Bjorviktunnelen
Veitunneler i Norge
Undersjøiske veitunneler i Norge


== Referanser ==
Trøde-Bråhei tunnel

Trøde-Bråhei tunnel er en veitunnel på fylkesvei 420 i Lillesand kommune i Agder. Tunnelen er 365 meter lang og ble åpnet 1. oktober 1960. Den inngikk i datidens nye stamvei mellom Lillesand og Kristiansand, som ble åpnet av daværende samferdselsminister Trygve Bratteli. Da veien ble åpnet, var den skiltet riksvei 40. Den ble senere en del av europaveinettet og ble dermed skiltet E18. I 2009 stod den nye motorveien mellom Grimstad og Kristiansand ferdig, og den gamle veistrekningen ble en del av fylkesvei 420.
Området like rundt tunnelen er tilholdssted for strandsniper. Fuglearten har oppholdt seg i området i flere generasjoner.


== Se også ==
Østre Vallesverd tunnel
Bjorviktunnelen
Veitunneler i Norge
Undersjøiske veitunneler i Norge


== Referanser ==
Derby Museum and Art Gallery

Derby Museum and Art Gallery ble etablert i 1879, sammen med Derby Central Library, i en ny bygning som var tegnet av Richard Knill Freeman og gitt til Derby av Michael Thomas Bass. Samlingen omfatter et helt galleri som viser tegninger av Joseph Wright of Derby; det er også en avdeling for Royal Crown Derby og annen porselen fra Derby og området omkring. Dessuten finnes arkeologi, naturhistorie, geologi og militære samlinger. Kunstgalleriet har vært åpent siden 1882.


== Referanser ==


== Eksterne lenker ==
(en) Offisielt nettsted 
(en) Derby Museum and Art Gallery – kategori av bilder, video eller lyd på Commons
Last (måleenhet)

Last er en gammel og nå utgått måleenhet med svært varierende betydning. Den har vært i bruk over hele Skandinavia, også i Norge.

En last fisk tilsvarte 14 400 fisk (tørrfisk), tilsvarende 60 meiser
En last skinn tilsvarte 144 skinn (hudlag = kuskinn), tilsvarende ett gross
En last ull tilsvarte 1 981 kg ull
En skipslast tilsvarte 16 1/4 skippund eller ca. 2 400-2 600 kgGenerelt tilsvarte en last 4000 pund, om lag 1800 kilo som masseenhet eller 80 bushels, om lag 3 kubikkmeter som volumenhet.


== Eksterne lenker ==
«How Many? A Dictionary of Units of Measurement»
Adobe Illustrator

Adobe Illustrator er et redigeringsverktøy for vektorgrafikk utviklet og markedsført av Adobe Systems. Illustrator har mange likhetstrekk med sine konkurrenter CorelDraw og Macromedia FreeHand. Illustrator-filer har filendelsen .ai.


== Støttede formater ==
Import.ai, Adobe Illustrator file format, version 8, Adobe Illustrator file format, version 9.0, Adobe Illustrator file format, version 10, Adobe Illustrator file format, version 11, Adobe Illustrator file format, version 12, Adobe Illustrator file format, version 13, Adobe Illustrator file format, version 14, Adobe Illustrator file format, version 15, Adobe Illustrator file format, version 16, Portable Document Format, .eps, .dcs, .dxf, DWF, .psd, .cdr, GIF, Rich Text Format, Portable Network Graphics, Scalable Vector Graphics, Adobe Illustrator Action.

Eksport.ai, Adobe Illustrator file format, version 8, Adobe Illustrator file format, version 9.0, Adobe Illustrator file format, version 10, Adobe Illustrator file format, version 11, Adobe Illustrator file format, version 12, Adobe Illustrator file format, version 13, Adobe Illustrator file format, version 14, Adobe Illustrator file format, version 15, Adobe Illustrator file format, version 16, DWG, .dxf, Windows Bitmap, .emf, JPEG File Interchange Format, .pict, .psd, .tga, Windows Metafile, .cdr, Portable Document Format, .pcx, Portable Network Graphics, Scalable Vector Graphics, Tagged Image File Format, Adobe Illustrator Action.


== Se også ==
Inkscape


== Referanser ==


== Eksterne lenker ==
Offisielt nettsted 
(en) Adobe Illustrator – kategori av bilder, video eller lyd på Commons
Tun (måleenhet)

Tun er en gammel engelsk måleenhet og tilsvarer om lag 954 liter, altså nesten en kubikkmeter.


== Eksterne lenker ==
Oversikt over gamle engelske volummål (engelsk)
CSV

En kommaseparert fil, på engelsk comma-separated values (CSV), er et filformat brukt for å lagre tabellarisk data hvor nummer og tekst lagres i ren tekstform som kan leses i et tekstredigeringsverktøy. Linjene i tekstfilen representerer radene i en tabell, og kommaene i en linje deler det som er felter i en tabellrad. Dersom verdiene inneholder komma tillates det å bruke et annet skilletegn som f.eks. mellomrom, tabulatortegn eller semikolon og fortsatt kalle formatet for CSV.
Eksempel på en amerikansk / britisk CSV-fil (hvor desimaltegnet er et punktum og komma brukes for å separere verdier):

Year,Make,Model,Length
1997,Ford,E350,2.34
2000,Mercury,Cougar,2.38

Eksempel på norsk CSV-fil (hvor desimaltegnet er et komma og semikolon brukes for å separere verdier):

År;Produsent;Modell;Lengde
1997;Ford;E350;2,34
2000;Mercury;Cougar;2,38


== Kilder ==
Kommaseparert fil – Hva er en kommaseparert fil? Arkivert 9. august 2016 hos Wayback Machine.
Tiberios III

Tiberios III (Tiberius, gresk: Τιβέριος Γ', født muligens i den bysantinske provins Pamfylia, død 15. februar 706 i Konstantinopel) var østromersk (bysantinsk) keiser fra 689 til 21. august 705. Han styrtet den tidligere keiser Leontios etter et mislykket forsøk på å gjenerobre byen Kartago fra araberne i 698. På tross av at Tiberios hadde suksess med sin militære strategi overfor arabernes trusler fra øst, ble han likevel styrtet i 705 i et opprør ledet av den tidligere keiser Justinian II som etter å ha vært keiser fra 685 ble styrtet og landsforvist av Leontios i 695.


== Liv og virke ==


=== Bakgrunn ===
Tiberios var en germansk sjøoffiser fra regionen Pamfylia og het opprinnelig Apsimaros (Αψίμαρος). Han deltok i angrepet på Kartago i 698 der den østromerske flåten skulle forsøke å gjenerobre byen som var falt i hendene på araberne. Angrepet var ledet av den romerske hærfører Johannes Patrisieren, men de mislyktes og måtte flykte tilbake til Kreta. Der gjorde soldatene mytteri og drepte hærføreren. De valgte Apsimaros til leder og under hans ledelse – han skiftet nå navn til Tiberios – dro flåten tilbake til Konstantinopel. De fikk der støtte i sin misnøye med keiser Leontios og offiserene åpnet portene for mytteristene og hyllet Tiberios som ny keiser.


=== Keiser ===
Som keiser anså han de romerske provinsene i Afrika for tapte og konsentrerte seg om militær ekspansjon østover og klarte blant annet å erobre Armenia.
I 704 klarte den tidligere keiser Justinian II å unnslippe fra sitt eksil på Krim. Han allierte seg med kazarenes overhode, khagan Busir Glavan og giftet seg med hans søster. Han samlet en styrke og dro deretter til den bulgarske keiser Tervel hvor han fikk støtte, og med en bulgarsk og slavisk hær på 15.000 mann dro mot Konstantinopel. Han klarte i første omgang ikke å innta byen, men ved list fikk han sendt noen av sine tropper inn i byen som åpnet portene for ham og han kunne overta keisermakten for andre gang. 
Tiberios prøvde å flykte, men ble tatt til fange av Justinian II. Den 15. februar 706 ble begge de tidligere opprørskeiserne Leontios II og Tiberios III ført til hippodromen i Konstantinopel hvor de ble stilt for retten, dømt og henrettet.


== Eksterne lenker ==
De Imperatoribus Romanis (nettleksikon om romerske keisere)
Jockum Nordström

Jockum Nordström (født 19. desember 1963) er en svensk billedkunstner, illustratør og barnebokforfatter.


== Bakgrunn og arbeid ==
Jockum Nordström studerte for å bli bildlärare ved Konstfack i Stockholm.
Nordström har vært illustratør i blant annet i avisa Dagens Nyheter og barnebladet Kamratposten, skrevet og illustrert de fem barnebøkene om Sailor och Pekka og hatt separatutstillninger i Stockholm og New York. Bildebøkene om Sailor og Pekka, en sjømann og hunden hans, er lett naivistiske og surrealistiske. De har blitt belønnet med Expressens Heffaklump og Elsa Beskow-plaketten. Samleutgaven Sailor og Pekka kom på norsk 2006. Den inneholder fortellingene Sailor og Pekka gjør ærender i byen, Sailor blir syk og Sailor og Pekka og søndagen. Nordström har dessuten spilt bass i Boom Boom, som ga ut tre singler i 1983.
Nordström arbeider særlig med blyant og beskriver gjerne drabantbyen og arkitekturen der.  
Nordström bor sammen med billedkunstneren Karin Mamma Andersson (født 1962) som blant annet har utformet flere nobelprisdiplomer. Han er sønnen til Gert Z. Nordström (født 1931), professor i bildepedagogikk og informasjonsdesign.


== Bokutgivelser ==
1987: Popens historia, sammen med Johan Nordbeck
1989:Jazzens historia, sammen med Ludvig Rasmusson
1993: Bluesens historia, sammen med[Ludvig Rasmusson
1993: Sailor och Pekka gör ärenden på stan, bildebok for barn
1994: Sailor blir sjuk, bildebok
1995: Sailor och Pekka och söndagen, bildebok
1998: 10 000 gulddollar till den som gifter sig med snön
1998: Var är Sailor och Pekka, bildebok
2003: Varför-därför
2003: Sailor och Pekka, bildebok (på norsk i 2006)
2006: Gå till klacken, gå


== Referanser ==
Honda Tadamasa

Honda Tadamasa (本多 忠政, Honda Tadamasa) (født 1575, død 6. september 1631) var en japansk daimyo tidlig i Edoperioden som regjerte i Kuwanadomenet og senere i Himejidomenet. Han var sønn av Honda Tadakatsu.
WinSCP

WinSCP (Windows Secure CoPy) er en fri SFTP- og FTP-klient for Microsoft Windows. Programmets hovedfunksjon er å sikre filoverføring mellom en lokal og en ekstern datamaskin. Ved siden av dette tilbyr WinSCP grunnleggende funksjon for filbehandling og -synkronisering. For sikre overføringer bruker det Secure Shell (SSH) og støtter også SCP-protokollen ved siden av SFTP. 
Utviklingen av WinSCP startet rundt mai 2000. Siden 16. juli 2003 har programmet vært lisensiert under GNU GPL og vært på SourceForge.net.


== Eksterne lenker ==
(en) Offisielt nettsted 
(en) WinSCP – kategori av bilder, video eller lyd på Commons 
Dokumentasjon fra WinSCP
WinSCP på SourceForge.net
Rundkirken i Kallósd

Rundkirken i Kallósd, også kalt Hellige Anna-kirken i Kallósd, er et nasjonalt monument i Ungarn. Det er et unikt eksempel på ungarske rundkirker fra Árpád-perioden, en kirkelig arkitektonisk stil som stammer fra Bysants og var unikt for kongeriket Ungarn. Den befinner seg i landsbyen Kallósd, som i dag har mindre enn hundre innbyggere og ligger i en liten dal ved elven Zala. Hvert år besøkes landsbyen av mange turister.


== Historie ==
I tidlig middelalder var Kallósd kongsgarden til borgen Zalavár. Først i 1203 donerte kongen landsbyen til sønnene til herr Orosz av Komár. Hans barnebarn, Miklós, sønn av Karacs, bygde sognekirken en gang rundt 1260. Fra 1300-tallet tilhørte kirken klosteret i Kapornak. På 1600-tallet forlot innbyggerne kirken og landsbyen i flukt fra de tyrkisk-muslimske invasjonsstyrkene. Etter at landsbyen ble befolket på nytt i 1711, ble området rundt kirken ryddet for busker og trær og i 1740 ble kirken renovert. Foajén ble utvidet på 1800-tallet på grunn av befolkningsvekst. Den nye delen ble revet en gang mellom 1989 og 1993 da den siste renoveringen av den historiske bygningen fant sted. Slik fikk bygningen tilbake sin opprinnelige runde form.


== Bygningen ==
På steinbunnen til den romanske kirken står det vegger av murstein. Taket har bjelleformasjon og er dekket av kjegleformede plater. En lavere, delvis sirkulær apsis slutter seg til den østlige siden av rundkirken. Utenfor kirken er det vertikale linjer, fordelt i seksjoner (lisener). Det er skåret  halvbueformede vinduer i veggen ved siden av den sørvestlige inngangen.  Den gamle runde basen, de ytre lisenerne, kranskramen, apsis og kuppelen, viser at denne bygningen var laget i romansk byggestil, på midten av 1200-tallet.


== Kirkens rolle i dag ==
På 1990-tallet ble det bygget en ny kirke ved siden av klokketårnet som står midt i landsbyen. Derfor holdes det messe bare leilighetsvis i den 750 år gamle bygningen, som står i gravlunden ovenfor landsbyen. Det organiseres konserter der hver sommer, i juli og i august.Kallósdsymbolet sees også på landsbyens våpenskjold.


== Høytider ==
Marked: 26. juli


== Referanser ==


== Litteratur ==
Sarolta, Tatár: Magyar katolikus templomok. Tóth Könyvkereskedés és Kiadó Kft, Debrecen. ISBN 978-963-596-408-6. s. 46.


== Eksterne lenker ==
Nettsiden til Fylkesmannen i Zala, på ungarsk
De ungarske kirkene, på ungarsk
Kallósdi kerektemplom, på ungarsk
Magyarország műemlékjegyzéke — Zala megye, på ungarsk
COWI

COWI er en nordeuropeisk rådgivervirksomhet med ca. 6 300 medarbeidere som leverer tjenester over hele verden innen ingeniørteknikk, miljø og samfunnsøkonomi, basert på miljø- og samfunnsmessige hensyn.
I 1995 fusjonerte Taugbøl og Øverland AS med Østlandskonsult AS og ble Interconsult AS. Tre år senere fusjonerte Interconsult med IGP AS og Siving. Kr. Gjettum og ble hetende InterConsult Group ASA. I 2003 ble selskapet kjøpt opp av det danske konsernet COWI.
I Norge satser COWI spesielt på å bli en foretrukket klimarådgiver, samt å videreutvikle og styrke posisjonen som en av Norges største rådgivere innen helsebygg.


== Tjenester ==


=== Miljø og samfunn ===
Samfunnsøkonomisk analyse og metode
Evaluering og konsekvensutredning
Organisasjonsutvikling, velferds- og befolkningsanalyse
Trafikk og analyse
Arealplanlegging og landskapsarkitektur
Avfall og gjenvinning
Forurenset grunn og sedimenter
Helse, miljø og sikkerhet
Miljøvurderinger og overvåkning
Strategisk miljørådgivning


=== Vann ===
Natur- og vannressursforvaltning
VA-teknikk
3D-visualisering og modellering
Eiendomsrett og arealforvaltning
GIS og IT
Kart og geodataprodukter
Kartlegging og datainnsamling
Landmåling


=== Samferdsel ===
Veger og gater
Jernbane
Metro
Bybane og trikk
Bruer
Drift og vedlikehold
Livssyklusprosjektering
Marine konstruksjoner og havneanlegg
Risikostyring og risikoanalyse
Samferdselskonstruksjoner
Tunneler


=== Bygninger ===
Bærekraftige- og miljøriktige bygg
Brannsikkerhet
Bygningsprosjektering
Helsebygg
Prosjektledelse og prosjektadministrasjon
Rehabilitering
Flyplasser


=== Industri og energi ===
Energiproduksjon
Energisystemer
Næringsmiddelindustri
Prosessindustri
Olje og gass


== Kontorsteder ==
Bergen
Bodø
Drammen
Flekkefjord
Fredrikstad
Førde
Hamar
Haugesund
Hønefoss
Kongsberg
Kristiansand
Kristiansund
Larvik
Levanger
Lillehammer
Narvik
Norheimsund
Notodden
Oslo
Sogndal
Stavanger
Tromsø
Trondheim
Voss


=== Datterselskaper ===
Norsas AS
ComputIT AS
Synkarion AS


== Eksterne lenker ==
Offisielt nettsted 
(en) COWI – kategori av bilder, video eller lyd på Commons
Christina Bjordal

Christina  Elisabeth Nesse Bjordal (født 1980 i Haugesund) er en norsk jazzvokalist. 
Bjordal mottok Statoils Sildajazzpris i 2007.  På hennes siste utgivelse bidrar blant andre Bugge Wesseltoft, Nils Petter Molvær, Mathias Eick, Bendik Hofseth og Nils Olav Johansen. 


== Diskografi ==
Where Dreams Begin (Universal Music, 2003). Med Christina Bjordal Band
Brighter Days (Universal Music, 2006).
Warrior of Light (Universal Music, 2009).


== Eksterne lenker ==
Offisielt nettsted
Mati Lepp

Mati Lepp (født 26. juli 1947) er en svensk illustratør. Han har blant annet arbeidet med billedbøkene om Billy sammen med Birgitta Stenberg og bøkene om Viggo med Birgitta Westin. Flere av dem har også blitt oversatt til norsk. Den første boka si, Eriks kanin, illustrerte Mati Lepp i 1986.


== Bokutgivelser (utvalg) ==
1986: Läggdags Viggo
1986: Viggo kan själv!
1987: Min trafikbok
1997: ABCD-boken
2004: Bananflugor och kramsnö 2004, sammen med Anna Ribbing


== Utmerkelser og priser ==
1992: Stora Pilsnerpriset
1998: Elsa Beskow-plaketten for ABCD-boken
2005: Carl von Linné-plaketten for Bananflugor och kramsnö: Hur ser orden ut? sammen med Anna Ribbing


== Eksterne lenker ==
Digitalkopier i bokhylla.no av norske oversettelser av barnebøker med Mati Lepps illustrasjoner (utvalg)P. C. Jersild: Alice og Nils i speilhuset (Alice & Nisse i lustiga huset, utgitt av Carlsen, 1991)
Lasse Anrell: Flisa og Lynet (Spinkis och Blixten, utgitt av Cappelen/Bokklubbens barn, 1993)
Ulf Stark: Storebroren min (Storebrorsan, utgitt av Gyldendal, 1995)
Birgitta Westin: Viggos kavring (Viggos skorpa, utgitt av Damm, 1995)
Birgitta Westin: Viggo, Eva og Bamse (Viggo, Eva och Nalle, utgitt av Damm, 1995)
Birgitta Stenberg: Billy og den nye jenta (Billy och den nya flickan, utgitt av Bonnier Carlsen, 1996)